[Foto’s] Afrikaanse sangeres gee jawoordWarren Linden en Charlize Berg (Foto: Marsel Roothman) Die bekroonde sangeres Charlize Berg het onlangs verloof geraak aan haar kêrel van agt jaar, Warren Linden. Berg se woordvoerder, Ilse van den Berg, het die nuus aan Maroela Media bevestig. Van den Berg het gesê die twee het op 16 September verloof geraak op die dak van die Bank Towers in Pretoria. “Ná agt jaar saam het Charlize se skoolliefde haar gevra om te trou. Warren het bo-op die Bank Towers ŉ lekker piekniek-atmosfeer geskep het met blomme, sjampanje, koek en kerse,” het sy vertel. “Charlize was baie opgewonde en verras en het sommer dadelik ja gesê. Die paartjie beplan om volgende jaar te trou.” Die sangeres het ook onlangs haar jongste album, As jy weet dis liefde, uitgereik. Berg het vroeër in ŉ onderhoud met Maroela Media vertel dié album is geïnspireer deur liefde, veral deur haar verhouding met Warren. Volgens haar het die album ook ŉ boodskap van innerlike krag en om in jouself te glo. Luister hier na die volledige onderhoud. Vir meer inligting besoek Berg se Facebook-blad.